لە راپۆرتیگ ریخریاگ "Wise Voter"  راگەیانیە، دە وڵات جویر فرەتری تویشبوی شەکرە پۆلینکریانە، یەکەمیان پاکستانە وە  رێژەی 30.80%ـ هاوڵاتیەیل دووچار شەكرە بوون و دە دویای كوەیت تێد دویەم جەهانە و 24.90% دانشتگەیلی تویشبی شەكرەن.
لەدویایشیان، ناورۆ، كالیدۆنیا، دوورگەیل ماریانای باكوور تێد ك هەریەک لەو سێ وڵاتە رێژەی 23.40% دانشتگەیلیان دووچار بیماری شەکرە بوینە، دوورگەیل مارشاڵ وە رێژەی 23% دانشتگەیلی و مۆریشیوس بە 22.60% و میسر وە رێژەی 20.90%ـی دانشتگەیل تێد لە تویشهاتن وە شەكرە، دوورگەیل سلێمان و قەتەڕیش وە 19.80% و 19.50% دانشتگەیلیان، بوینەسە بەشیگ لە لیست ئامارەگە.
لە گوزەشتە ریخریاگ یەكێتی ناودەوڵەتی شەكرە (IDF) عراق جویر شەشەمین وڵات عەرەبی لەڕوی فرەترین تویشبوی شەکرە پۆلینکردبوی لەدویای ئەوەگ ساڵ 2022 شمارەی تویشهاتگەیل شەکرە لە هەرێم کوردستان و پارێزگایەیلتر عراق رەسیە دوو ملیۆن کەس.
